19 
sine Bygningstræk er en typisk Brachionus , der alene afviger fra 
denne ved at mangle Pansret. 
Brachionernes Panser, der overalt er meget tydeligt afsat fra 
den Forkrop og Fod beklædende Kutikula, udmærker sig næsten 
altid ved en meget rigelig Torndannelse fra For- og Bagrand, og 
disse Tornes Antal, derimod næppe deres Stilling og Udseende, 
afgiver brugelige Artsmærker; Rygskjoldet er fremdeles prydet med 
ofte stærkt fremtrædende Facetter, f. Ex. Br. angulciris , Noteus og 
hele Slægten Anuræa, eller med parallele Længdekøle som lios 
Notholca- Arterne; ogsaa i denne Familie synes Planktonlivet at øve 
Indflydelse paa Pansrets Tykkelse, idet flere Planktonorganismer, 
Brachionus pala, Schizocerca o. a. udmærke sig ved hyaline, 
noget afvigende Pansre; ligeledes er Pansertykkelsen og Tornenes 
Længde hos Anuræa- Arterne forskellige hos Individer ude paa de 
store, aabne Søer og hos Individer i Mosehuller. 
Denne Types Bugskjold er altid langt blødere end Rygskjoldet; 
det er derfor, navnlig hos Anuræerne, udadhvælvet, inden Ægget 
er traadt ud af Legemet, men skaalformet indadhvælvet, efter at 
Ægget er kommet frem og netop bæres i den af Bugskjoldet 
dannede Skaal. En svag Bevægelighed mellem Ryg- og Bugskjold 
fremkommer fremdeles derved, at der mellem den forreste Del af 
disses Sammenvoxningslinier er udspændt en tynd Hud, der harmonika- 
agtigt kan folde sig ud og ind, hvorved Bugskjoldets forreste Del 
bøjes op og ned. Denne Bevægelse, som jeg navnlig har iagttaget 
hos Notholca, men ogsaa hos Brachionus og Anuræa , foregaar 
rhytmisk c. 20—30 Gange i Minuttet; den ses bedst, naar Dyret 
ligger under Dækglasset uden dog at trykkes af dette; Tanken 
ledes uvilkaarligt hen paa en Aandedrætsbevægelse. 
Der findes altid en skarpt afsat Aabning for Foden; undertiden, 
men særlig tydelig hos Br. Bakeri, danner Skjoldet en skedeformet 
Udvæxt, gennem hvilken Foden træder ud. Thorpe 1 ) har pag. 229 
Notes on the construction of the lorica in the genus Brachionus 
Journ. Quekett Mier. Club Yol 5. 1893. 
2 * 
